Diari Oficial de la Generalitat Valenciana


Sumari del DOGV 2810, del 16-08-1996 (1996/839031)

RESOLUCIÓ de 29 de juliol de 1996, de la Conselleria de Treball i Afers Socials, per la qual es modifica la Resolució de 26 de juny de 1996 en la qual es determinen els crèdits que han de finançar els programes de Formació Professional Ocupacional i la seua quantia màxima.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2810

Data del DOGV
:   16-08-1996

Secció del DOGV
:   ALTRES DISPOSICIONS

Número del document
:   1996/839031


Data del document
:   29-07-1996

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

RESOLUCIó de 29 de juliol de 1996, de la Conselleria de Treball i Afers Socials, per la qual es modifica la Resolució de 26 de juny de 1996 en la qual es determinen els crèdits que han de finançar els programes de Formació Professional Ocupacional i la seua quantia màxima.   
Amb data 13 de desembre de 1995 va ser publicada en el DOGV l'Ordre de 5 de desembre de 1995, de la Conselleria de Treball i Afers Socials, per la qual es fixaven els programes de Formació Professional Ocupacional i es regulava el procediment general per a la concessió de les corresponents ajudes durant l'exercici de 1996.  
Després de l'assignació inicial dels crèdits destinats a finançar els programes de l'esmentada ordre, establerts en la Resolució de 25 de març de 1996, de la Conselleria de Treball i Afers Socials, i en la seua modificatòria de 26 de juliol, ha estat constatada a hores d'ara una sobreestimació de la dotació assignada al programa de formació pràctica en empreses en relació amb la cadència d'accions sol·licitades i, per altra part, un sobrant pressupostari després de la resolució dels cursos presentats a l'empara de l'Ordre d'1 d'abril de 1996, de la Conselleria de Treball i Afers Socials.  
Pel que ha estat exposat, s'estima convenient el transvasament d'aquest crèdit disponible per un import total de 69.401.332 pessetes a aquells programes formatius en què les disponibilitats pressupostàries han quedat molt per sota de les accions sol·licitades i avaluades positivament.  
Per tot això, fent ús de les facultats que em confereix la Llei 5/1983, de 30 de desembre, de Govern Valencià, resolc:  
Article 1  
Modificar la dotació pressupostària assignada en les resolucions de 25 de març i de 26 de juny de 1996 per als següents programes i vies de programació:  
1. A través d'entitats que estiguen homologades o que hauran sol·licitat l'homologació com a centre col·laborador, s'assigna una quantia màxima de 8.635.831.897 pessetes, que suposa un increment de 28.620.677 pessetes sobre la dotació anterior i que serà finançada per la Conselleria de Treball i Afers Socials i que afecta el següent programa.  
- Programa d'inserció al treball: 0.120.107.858 pessetes a càrrec de la línia 401 del programa 322.20 de la Llei de Pressupostos de la Generalitat Valenciana de 1996.  
- La distribució provincial serà la següent: 613.643.010 pessetes per a Alacant, 363.264.967 pessetes per a Castelló i 6.103.801.953 pessetes per a València.  
- Les quanties assignades per a la resta dels programes d'aquesta via de programació no es modifiquen.  
2. A través de projectes formatius amb empreses s'assigna una quantia màxima de 097.775.652 pessetes, que suposa un increment total de 33.198.778 pessetes sobre la dotació inicial i que serà finançada per la Conselleria de Treball i Afers Socials a través dels següents programes:  
- Programa d'inserció al treball: 281.217.476 pessetes, que suposa un increment de 35.316.473 pessetes, a càrrec de la línia 401 del programa 322.20 de la Llei de Pressupostos de la Generalitat Valenciana de 1996.  
La distribució provincial serà la següent: 038.932.999 pessetes per a Alacant, 49.175.260 pessetes per a Castelló i 216.680.215 pessetes per a València.  
- Programa de formació pràctica en empreses: 04.112.454 pessetes, que suposa un decrement de 08.487.813 pessetes amb càrrec a la línia 401 del programa 322.20 de la Llei de Pressupostos de la Generalitat Valenciana de 1996.  
3. A través de la programació d'accions prioritàries detectades en l'àmbit d'influència dels centres de formació i inserció professional s'assigna una quantia màxima de 003.778.022 pessetes, que suposa una disminució de 32.871.332 pessetes sobre la dotació inicial, a càrrec de la línia 401 del programa 322.20 de la Llei de Pressupostos de la Generalitat Valenciana de 1996.  
Article 2  
Els crèdits assignats per als programes i vies de programació no modificats en aquesta resolució seran els establerts en les resolucions de 25 de març de 1996 i 26 de juny de 1996, de la Conselleria de Treball i Afers Socials.  
València, 29 de juliol de 1996.- El conseller de Treball i Afers Socials: José Sanmartín Esplugues.